Държавен вестник, бр. 10, 2011 г., стр. 41

БРОЙ  10	
Д Ъ Р Ж А В Е Н  В Е С Т Н И К 	
СТР.  41  
Националната статистическа програма за 2011 г. е разработена в съответствие с глава трета от Закона 
за статистиката. Програмата включва плана за дейността на Националния статистически институт 
(НСИ) и плановете за статистическите дейности на органите на статистиката.
В програмата са включени задачи и дейности в съответствие с хоризонталните приоритети от Стратеги­
ята за развитие на Националната статистическа система (НСС) на Република България, 2008 – 2012 г., 
приета от Министерския съвет с протокол № 15 на 2 април 2008 г. 
Развитието на методологията, производството и разпространението на статистическа информация в 
НСС се осъществява в съответствие с регламентите на Европейската статистика. Новите изследвания 
и дейности са свързани с нуждите на потребителите и с приоритетите в Статистическата програма на 
Общността за 2011 г.: 
• Провеждане на наблюдения относно структурата на заплатите, продължаващото професионално 
обучение в предприятията и образованието и обучението на възрастните;
• Включване на допълнителен модул „Заетост на хората с увреждания (намалена работоспособност)“ 
към Наблюдението на работната сила; 
• Методологически преглед и разработване на национална методологическа система на статистиката 
на културата при използване на резултатите от проекта на Евростат за развитие на статистиката на 
културата;
• Подобряване навременността и обхвата на БВП, внедряване на NACE, Rev.2 в националните сметки, 
разработване на основни макроикономически показатели за сектор „Държавно управление“; 
• Участие в проект „Многоцелева статистика на потребителските цени – Детайлни цени на продукти 
за целите на мониторинга на пазара по продукти и по сектори“;
• Участие в проект относно статистика на селските райони;
• Провеждане на изследване на екоиндустрията, на платените данъци и такси, свързани с околната 
среда, разработване на сметки за околната среда относно сектора на екологичните стоки и услуги, 
развитие на система за събиране на данни и на методологията на статистиката на водите.
В областта на информационните и комуникационните технологии приоритетно направление е разви­
тието на информационните системи в различни области на статистиката.
Резултатите от статистическите изследвания, включени в Националната статистическа програма, са 
достъпни за всички. Сроковете, формата и видът, в които се предоставят резултатите, са съобразени 
с изискванията на Евростат.
Във връзка с оптимизирането на разходите и намаляване натоварването на респондентите са напра­
вени промени в организацията на някои изследвания и съкращаване на сроковете за предоставяне на 
статистическата информация на потребителите.
Съгласно чл. 16, ал. 1 от Закона за статистиката средствата, необходими за изпълнението на Нацио­
налната статистическа програма, се осигуряват целево от държавния бюджет, както и от безвъзмездни 
целеви средства от Евростат и други органи и организации и се посочват отделно от средствата за 
издръжка на НСИ. Със Закона за държавния бюджет на Република България за 2011 г., обнародван 
в „Държавен вестник“, бр. 99 от 2010 г., са определени 17 291 328 лв., от които 15 941 328 лв. текущи 
разходи по бюджета на НСИ за 2011 г. Финансирането на нови изследвания по европейски регламенти, 
договорите за субсидии с ЕК и участието в работни групи, семинари и обучение на Евростат и между­
народни организации е в размер 3 515 435 лв. и утвърденият бюджет на НСИ няма да е достатъчен за 
покриване на тези разходи. Плановете за статистическите дейности на органите на статистиката през 
2011 г. се финансират от бюджетите на съответните институции.
В централния бюджет за 2011 г. са предвидени и средства за финансиране дейността на програма „Пре­
брояване на населението и жилищния фонд на Република България през 2011“ в размер 21,0 млн. лв. 
Допълнително необходимите средства извън посочените за изпълнение на програма „Преброяване“ 
са за сметка на бюджета на НСИ.
ВЪВЕДЕНИЕ